नायक सभा टोहाना के प्रधान बने जसबीर सिंह
अखिलभारतीय नायक सभा की बैठक सभा के राष्ट्राध्यक्ष दलीप बेधड़क के अशोक नगर स्थित आवास पर हुई। बैठक में सभा की टोहाना जाखल से नायक समाज के लोगों ने बड़ी संख्या में भाग लिया। इस दौरान जिला प्रधान सुल्तान सिंह पंवार ने संगठन की अब तक की गतिविधियों सामाजिक उत्थान बारे तय किए गए आगामी कार्यक्रमों की जानकारी समाज के लोगों को दी।
सर्वसम्मति से जसबीर सिंह जाखल को टोहाना मंडल का प्रधान मनोनीत किया गया। बैठक को संबोधित करते हुए संगठन प्रमुख दलीप सिंह बेधड़क ने कहा कि जिला फतेहाबाद में नायक समाज धीरे-धीरे अपनी एकजुटता को समझते हुए अधिकारों के प्रति सजग हो रहा है। समाज के अधिकारों के लिए संघर्षरत उनके संगठन का यह प्रयास रहा है कि जिलो के हर क्षेत्र को कार्यकारिणी में प्रमुख प्रतिनिधित्व मिले ताकि वे अपने-अपने क्षेत्र में समाज के समक्ष रही समस्याओं से संगठन के मुख्य पदाधिकारियों को अवगत करवाकर उनका निदान करवाने में अहम कड़ी बन सकें।
उन्होंने बताया कि जल्द ही जिला कार्यकारिणी अन्य क्षेत्र के पदाधिकारियों की घोषणा भी कर दी जाएगी। इस अवसर पर जगदीश नायक, कृष्ण पंवार, दर्शन ठेकेदार भूना, भरत सिंह भोडिय़ाखेड़ा, जयबीर नायक, कर्ण सिंह पंवार आदि उपस्थित रहे।
bho_Deva hin_Deva hin_Deva hin_Deva